Syed Shamim

Syed Shamim Syed Abdul Kadir Al-Idrus (lahir 27 Februari 1993) merupakan seorang penyanyi dan pelakon lelaki Malaysia. Memulakan kerjaya muzik selepas bakatnya dicungkil di YouTube, beliau terkenal dengan lagu-lagu seperti "Mana Tahu Siapa Tahu" dan "Ragu-Ragu". Selain itu, beliau juga paling dikenali menerusi gandingannya bersama Tasha Manshahar.

Kerjaya muzik
Syed Shamim mula dikenali di YouTube apabila lagu "Be Mine" dan lagu saduran "Mr. Saxobeat" (nyanyian asal penyanyi Romania, Alexandra Stan), gandingan bersama Tasha Manshahar mendapat sambutan hingga mencecah 40,000 tontonan dan terus meningkat kepada 1 juta tontonan. Bakat besar mereka berdua telah menarik perhatian FMC Music, lalu melamar mereka sebagai artis rakaman. Syed Shamim dan Tasha muncul dengan dua single serentak, "Be Mine" dan "Cuba Teka".

Beliau bersama Tasha melancarkan album duet, Our Song pada Mei 2014. Bagaimanpun, mereka membawa haluan selepas tiga tahun bekerjasama. Syed Shamim kemudian muncul dengan single solo pertamanya, "Lalala", diikuti oleh single solo keduanya, "Cinta Terbaik".

Pada tahun 2016, Syed Shamim muncul dengan EP sulungnya, Melodi yang mengandungi enam lagu, termasuk versi akustik lagu "Ragu-Ragu". EP ini menerima khidmat komposer termasuk DJ Fuzz, Omar K dan Ezra Kong. Album ini ialah album pertamanya sebagai penyanyi solo.

Syed Shamim muncul dengan single terbaharunya, "Mana Tahu Siapa Tahu" pada 21 Mac 2017.

Kehidupan peribadi
Syed Shamim ialah lulusan dalam Ijazah Sarjana Muda Pendidikan Muzik (Pengkhususan Vokal) di Institut Pendidikan Guru.

Beliau sebelum ini pernah dikaitkan dengan penyanyi, Wani.

Diskografi

Album duet
 Our Song (bersama Tasha Manshahar; 2014)

EP
 Melodi (2016)

Single
 "Be Mine" (2013)
 "Cuba Teka" (2013)
 "Selamat Ulang Tahun Cinta" (2013)
 "Lalala" (2014)
 "Cinta Terbaik" (2015)
 "Ragu-Ragu" (2016)
 "Mana Tahu Siapa Tahu" (2017)
Filemografi
Televisyen
 Tahun Tajuk Peranan Saluran TV Catatan 2014Betul ke Bohong? (Musim 5) Artis Jemputan
bersama 
Tasha Manshahar Astro Warna Episod 11 (Suku Akhir)

Anugerah dan pencalonan
TahunAnugerahKategoriKeputusan2016Anugerah Bintang Popular Berita Harian ke-29Artis Berkumpulan/Duo Popular (bersama Tasha Manshahar)

Rujukan

Pautan luar
 Syed Shamim di Discogs


Kategori:Kelahiran 1993
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Pelakon lelaki Malaysia
Kategori:Penyanyi lelaki Malaysia
Kategori:Penyanyi berbahasa Melayu